袁大明

袁大明，香港自然療法倡議者，曾經創立政治組織香港更好大行動，網台源電台，又有意參選立法會但因國籍問題未能入閘。

早年生涯 
袁大明喺60至70年代期間喺美國讀書，之後回港任職會計，又喺IBM做咗4年電腦工程師。之後去咗加拿大同其他唔同地方鑽研自然療法，直到1987年返番香港。佢亦曾經同時事評論員王岸然一齊喺香港人民廣播電台主持節目《香港出路》。

事件同爭議

2008年報名參選立法會選舉 
袁大明曾經有意參選2008年香港立法會選舉，出戰香港島直選，並曾經得到王岸然支持同協助選舉工程，佢嘅政綱當時話自己支持普選，但就比起民主派候選人保守，並無提及要喺2012年落實。但因為未能成功放棄加拿大國籍問題未能入閘。

2016年被襲擊事件 
喺2016年2月，佢喺金鐘太古廣場附近被襲擊，需要送院縫四針。

主張飲用雙氧水爭議 
1996年，香港基督教錫安教會因為領袖梁日華主張飲用雙氧水能醫百病，包括癌症同愛滋，令當時香港社會同醫學界嘩然，亞視節目《今日睇真D》亦有討論事件，而袁大明就喺節目受訪表態聲援梁日華。

著作 

《醫療風暴》1991年卓思出版社出版，同周兆祥合著
 《洗腸風雲》
 《勇闖健康新境界》
 《自然療法知多Ｄ》

香港人